《泊舟严滩》
宋代·真山民

天色微茫入暝钟，严陵滩上系孤篷。
水禽与我共明月，芦叶同谁吟晚风。
隔浦人家渔火外，满江愁思笛声中。
云开休望飞鸿影，身即天涯一断鸿。

作者简介：处州丽水人。李生乔尝以为不愧其祖真德秀，故知姓真。自呼山民，因以称之。或云名桂芳。宋末进士。痛值乱亡，深自湮没。所至好题咏。有《真山民集》。